钦定古今图书集成/明伦汇编/氏族典/第335卷 > 刘昉
## 钦定古今图书集成/明伦汇编/氏族典/第335卷 > 刘昉

按《隋书刘昉传》：“昉，博陵望都人也。父孟良，从魏武入
关，周太祖以为东梁州刺史。昉性轻狡，周武帝时以
功臣子入侍皇太子。及宣帝嗣位，以技佞见狎，宠冠
一时。及帝不豫，召昉入卧内，属以后事。昉见静帝幼
冲，遂与郑译谋，引高祖辅政。及高祖为丞相，以昉有
定策功，拜上大将军，封黄国公。昉颇有骄色，然性粗”
疏，溺于财利，恩礼渐薄。高祖受禅，进位柱国，闲居无
事，不复任使。昉自以佐命元功，中被疏远，郁郁不得
志。时柱国梁士彦、宇文忻俱失职，忿望，昉并与之交。
因谋反事泄，下诏诛之。